Gaimynas
55°17′23″ š. pl. 25°31′26″ r. ilg.﻿ / ﻿55.28972°š. pl. 25.52389°r. ilg.﻿ / 55.28972; 25.52389 Gaimynas – ežeras Lietuvoje, Molėtų rajone, 2 km į šiaurę nuo Toliejų. Ežero ilgis iš vakarų į rytus – 0,22 km, plotis – iki 0,11 km. Altitudė 145,7 m. Krantai aukšti, apaugę medžiais. Pakrantės miškingos, tik šiaurėje ir vakaruose vietomis plyti pievos. Rytuose įteka upelis iš Varmuno ežerėlio. Šalia įsikūręs Graužės viensėdis, veikia kaimo turizmo sodyba. Ežeras nenutekantis, priklauso Virintų ežero intako V-3 baseinui (Virintos upės baseinas).